Source: http://tampere.cloudnc.fi/fi-FI/Toimielimet/Kaupunginhallitus/Kokous_25112019/Tampereen_kaupungin_hyva_hallinto_ja_joh(116106)
Timestamp: 2019-12-09 08:45:56+00:00

Document:
Tampereen kaupungin hyvä hallinto- ja johtamistapa ja sisäinen valvonta -määräys | Tampere esityslistat ja pöytäkirjat
Tampereen kaupungin hyvä hallinto- ja johtamistapa ja sisäinen valvonta -määräys
§ 501 Tampereen kaupungin hyvä hallinto- ja johtamistapa ja sisäinen valvonta -määräys
TRE:5268/00.01.01/2019
Kaupunginhallitus, 11.11.2019
Kuntalain 14 §:n mukaan kaupunginvaltuuston tulee päättää sisäisen valvonnan ja riskienhallinnan perusteista. Tampereen kaupunginvaltuusto on 17.12.2018 päättänyt kuntalain mukaisesti sisäisen valvonnan ja riskienhallinnan perusteista koskien kaupungin ja kaupunkikonsernin toimintaa. Kaupunginhallituksen velvollisuutena on kuntalain 39 §:n mukaan huolehtia kunnan sisäisestä valvonnasta ja riskienhallinnan järjestämisestä ja vastata kunnan hallinnosta.
Kaupunginhallitus on hyväksynyt entisen ohjeistuksen helmikuussa 2016. Tämän jälkeen on tullut voimaan kaupungin hallintosääntö 1.6.2017. Nyt kaupunginhallituksen hyväksyttäväksi esitettävä määräys 'Tampereen kaupungin hyvä hallinto- ja johtamistapa ja sisäinen valvonta' on uudistettu rakenteeltaan vastaamaan muuttuneita toimintatapoja ja hallintosäännön määräyksiä, siitä on poistettu tarpeettomat päällekkäisyydet ja tuotu ajankohtaisia asioita hyvän hallinto- ja johtamistavan toteuttamiseksi enemmän esille.
Asiakirja on käsitelty tarkastustoimikunnassa 2.9.2019, koska tarkastustoimikunnan tehtävänä on hallintosäännön 84 §:n mukaan arvioida ja valvoa hyvän johtamis- ja hallintotavan toteutumista sekä sisäisen valvonnan, riskienhallinnon ja konsernivalvonnan asianmukaista järjestämistä, riittävyyttä ja tehokkuutta.
Kaupunginhallitus päättää hallintosäännön 15 §:n mukaan hyvään johtamis- ja hallintotapaan, riskienhallintaan ja sisäiseen valvontaan liittyvistä menettelytavoista. Tällä asiakirjalla kaupungihallitus määrää alaisensa toimielimet ja viranhaltijat noudattamaan hyvää hallinto- ja johtamistapaa.
Hallintosäännön 133 §:n mukaan esittelijänä sisäiseen valvontaan liittyvissä asioissa toimii kaupunginhallituksessa pormestari.
Lyly Lauri, Pormestari, Lauri.Lyly@tampere.fi
Tampereen kaupungin hyvä hallinto- ja johtamistapa ja sisäinen valvonta -määräys hyväksytään.
Määräyksellä korvataan kaupunginhallituksen 1.2.2016 § 29 (TRE:417/00.01.01/2016) hyväksymä ohje Hyvä johtamis- ja hallintotapa ja sisäinen valvonta.
Konsernijohtaja oikeutetaan tarvittaessa tekemään määräykseen teknisluonteisia korjauksia ja tarkistuksia.
Keskustelun kuluessa puheenjohtaja Lauri Lyly ehdotti, että asia jätetään pöydälle.
Kaupunginhallitus hyväksyi Lylyn pöydällepanoehdotuksen yksimielisesti.
Hallintojohtaja Heli Hirvelä, puh. 050 434 5466 ja lakimies Jyri Nuojua, puh. 044 430 9030, etunimi.sukunimi@tampere.fi
Asia jäi pöydälle 11.11.2019 kokouksessa.
Kaupunginhallitus myönsi läsnäolo- ja puheoikeuden hallintojohtaja Heli Hirvelälle ja lakimies Jyri Nuojualle. He olivat asiantuntijoina läsnä kokouksessa asian käsittelyn aikana ja poistuivat ennen päätöksentekoa.
Asian käsittelyn kuluessa Lassi Kaleva ehdotti seuraavia muutoksia määräykseen:
"3.2.4 Väärinkäytösten ehkäisy ja toimenpiteet väärinkäytöstapauksissa
Virkarikoksista on säädetty myös rikoslaissa. Rikoslaissa olevat lahjusrikkomussäännökset koskevat sekä kaupungin viranhaltijoita ja työntekijöitä, että luottamushenkilöitä. Tarvittavan tutkinnan suorittaa poliisiviranomainen ja syytteen nostamisesta päättää yleinen syyttäjä. Tutkintapyynnön tai ilmoituksen asiasta voi tehdä kaupunki itse tai jokin muu taho. Kaupunginhallituksen vastuulle kuuluvaan toimintaan liittyvissä rikosepäilyissä rikosilmoituksen tekevät hallintoyksikön lakimiehet.
Muutetaan muotoon;
Virkarikoksista on säädetty myös rikoslaissa. Rikoslaissa olevat lahjusrikkomus-, virkasalaisuuden rikkomis-, virka-aseman väärinkäyttämis- sekä virkavelvollisuuden rikkomissäännökset koskevat sekä kaupungin viranhaltijoita ja työntekijöitä, että luottamushenkilöitä. Tarvittavan tutkinnan suorittaa poliisiviranomainen ja syytteen nostamisesta päättää yleinen syyttäjä. Jos on syytä epäillä, että rikos on tehty, tutkintapyynnön tai ilmoituksen asiasta voi tehdä kaupunki itse tai jokin muu taho. Poistetaan: Kaupunginhallituksen vastuulle kuuluvaan toimintaan liittyvissä rikosepäilyissä rikosilmoituksen tekevät hallintoyksikön lakimiehet.
Mikäli kaupungin henkilökuntaan kuuluva havaitsee yksikössään sääntöjen vastaista tai epäeettistä menettelyä, tulee hänen tehdä siitä ilmoitus esimiehelleen. Ilmoitus tulee tehdä myös hallintoyksikköön sekä sisäiseen tarkastukseen.
Mikäli kaupungin henkilökuntaan kuuluva havaitsee yksikössään sääntöjen vastaista tai epäeettistä menettelyä, tulee hänen tehdä siitä välittömästi ilmoitus esimiehelleen. Ilmoitus tulee tehdä myös hallintoyksikköön sekä sisäiseen tarkastukseen. Tämä ilmoitus voidaan tehdä myös nimettömänä.
Jos on syytä epäillä, että rikos on tehty, voi rikosilmoituksen tehdä suoraan poliisille.
Kaupungin viranhaltijat eivät saa ottaa vastaan tai pitää sellaista sivutointa, joka edellyttää työ-ajan käyttämistä, ellei delegointien mukainen viranomainen ole myöntänyt siihen lupaa. Muussa tapauksessa heidän tulee tehdä hallintosäännön edellyttämä sivutoimi-ilmoitus. Jos kaupunginhallitus tai sen jaosto on valinnut tai esittänyt viranhaltijan valintaa, ei sivutoimilupaa tarvita. Sivutoimen vuoksi viranhaltija ei saa tulla esteelliseksi tehtävässään.
Kaupungin viranhaltijat eivät saa ottaa vastaan tai pitää sellaista sivutointa, joka edellyttää työajan käyttämistä, ellei delegointien mukainen viranomainen ole myöntänyt siihen lupaa. Pääsääntönä on, että sivutoimilupia ei myönnetä. Muussa tapauksessa heidän tulee tehdä hallintosäännön edellyttämä sivutoimi-ilmoitus. Poistetaan: Jos kaupunginhallitus tai sen jaosto on valinnut tai esittänyt viranhaltijan valintaa, ei sivutoimilupaa tarvita. Kaksoisrooli! Sivutoimen vuoksi viranhaltija ei saa tulla esteelliseksi tehtävässään.
Sivutoimilupa ja sivutoimi-ilmoitus ovat voimassa määräajan ja ne on uudistettava aina tehtävän vaihtuessa."
Puheenjohtaja tiedusteli Kalevan muutosehdotuksen saamaa kannatusta ja totesi sen rauenneen kannattamattomana.
Konsernihallinto, palvelualueet ja liikelaitokset, sisäinen tarkastus, Heli Hirvelä, Jyri Nuojua, Riikka Viitaniemi, Heli Turunen
Tampereen kaupungin hyvä hallinto- ja johtamistapa ja sisäinen valvonta -määräys 2019.pdf (pdf, 914 kt)
Hyvä hallinto- ja johtamistapa ja sisäinen valvonta, esitysmateriaali.pdf (pdf, 534 kt)
Kuuntele Tampereen kaupungin hyvä hallinto- ja johtamistapa ja sisäinen valvonta -määräys 2019.pdf
Kuuntele Hyvä hallinto- ja johtamistapa ja sisäinen valvonta, esitysmateriaali.pdf
§ 496 Kokouksen laillisuus ja päätösvaltaisuus
§ 497 Pöytäkirjan tarkastus
§ 498 Kaupunginvaltuuston päätösten täytäntöönpano
§ 499 Kaavoitusohjelma vuosille 2020-2024
§ 500 Tampereen kaupungin kommentit maankäyttö- ja rakennuslain uudistamiseen liittyvistä pykäläluonnoksista
§ 502 Tampereen kaupunkiseudun seutustrategian toteutumisen seuranta vuodelta 2018
§ 503 Tampereen kaupungin avustustoiminnan periaatteet -asiakirjan päivitys
§ 504 Lapset SIB II -teemarahaston hankehallinnoijan kilpailutusta ja sopimuksen aikaista hankintayhteistyötä koskeva sopimus
§ 505 Omavelkaisen takauksen myöntäminen Tampereen Infra Oy.n autokaluston rahoitusleasinglimiitille
§ 506 Ranta-asemakaava 8716, Pajari; kiinteistöt Pajari 837-711-2-104 ja Pajarinniemi 837-711-2-66
§ 507 Korkeimman hallinto-oikeuden päätös asemakaavaa nro 8564 koskevassa asiassa
§ 508 Hämeenlinnan hallinto-oikeuden päätös kunnallisasiaa koskevaan valitukseen
§ 509 Lautakuntien ja jaostojen ym. sekä viranhaltijoiden ym. päätösten otto-oikeus
§ 510 Tiedoksi merkittävät asiat

References: § 501
 § 29

§ 496

§ 497

§ 498

§ 499

§ 500

§ 502

§ 503

§ 504

§ 505

§ 506

§ 507

§ 508

§ 509

§ 510